section_heading: Bleiburg i drugi pokolji 1945.
paragraph_text: Dok je Tito bio živ, i zapravo do kraja komunističke Jugoslavije nije se uopće smjelo spominjati da bi partizani i komunisti ikad počinili bilo kakav zločin, a nije se smjelo istraživati ni o broju, mjestu i načinu pogibije zarobljenih "neprijatelja". Vlasti su 1964. god. provele poimenični popis svih žrtava "na našoj strani", ali je i on stavljen pod potpuni embargo i nije bio izložen znanstvenoj evaluaciji prije prestanka SFRJ. Bruno Bušić se odvažio analizirati podatke s tog popisa, te je uz pomoć tada dostupnih daljnjih službenih demografskih podataka početkom 1970.-ih godina ukazao da je na području SR Hrvatske na "antifašističkoj" strani u Drugom svjetskom ratu i bliskom poraću smrtno stradalo ukupno 185 tisuća osoba, a na "neprijateljskoj" (u principu: djelovanjem Brozovih snaga protiv vojnika u borbi, ratnih zarobljenika i civila) 219 tisuća; a da je na području BiH uz 171.000 "antifašističkih" bilo 236 tisuća "neprijateljskih" žrtava među vojnicima i civilima.<ref>Bruno Bušić (5. svibnja 2019., prema knjizi Bleiburška tragedija Hrvatskog Naroda (1976., str. 466-474)). Demografski gubici – Žrtve Hrvata u Hrvatskoj i Jugoslaviji I. dio,. [https://projektvelebit.com/bruno-busic-demografski-gubici-zrtve-hrvata-u-hrvatskoj-i-jugoslaviji-ii/ II. dio] projektvelebit.com. Projekt Velebit pristupljeno 4. svibnja 202ć. Bruno Bušić je svoje pisanje o toj temi (objaviti tekstove je mogao jedino u emigraciji) platio životom, od ruke agenata UDBE.